ddrg/super_eurlex huggingface dataset:
(5)

Den situation, der er opstået i flere medlemsstater som følge af covid-19-pandemien, har ikke ændret sig væsentligt siden den 1. november 2020. Ved udgangen af januar 2021 havde et betydeligt antal medlemsstater stadig truffet foranstaltninger, der begrænsede den frie bevægelighed for borgere på deres område med henblik på at standse eller bremse overførslen af covid-19. Fem Medlemsstater oplyste, at de den 1. februar 2021 anvendte nationale nedlukningsforanstaltninger, som forbyder borgerne at bevæge sig frit rundt på de pågældende medlemsstaters område eller i væsentlig grad begrænser denne ret, mens 11 medlemsstater oplyste, at de anvendte lokale nedlukningsforanstaltninger. Disse nedlukningsforanstaltninger er blevet kombineret med yderligere foranstaltninger med lignende restriktive virkninger på det offentlige liv i deres område eller i det mindste væsentlige dele deraf, herunder restriktioner for adgangen til offentlige steder, lukning af eller begrænsede åbningstider for butikker, restauranter og barer, betydelige kapacitetsbegrænsninger for offentlige og private forsamlinger og møder samt indførelse af udgangsforbud. Kombinationen af disse foranstaltninger påvirker i væsentlig grad initiativtagernes mulighed for at indsamle støttetilkendegivelser på papir og informere offentligheden om deres igangværende initiativer. På grundlag af de foreliggende oplysninger forventes disse foranstaltninger eller foranstaltninger med tilsvarende virkning fortsat at blive opretholdt i en periode på mindst tre måneder.
(7)

I ES-RIS 2021/1 fastsættes der ensartede tekniske specifikationer og standarder med henblik på at støtte flodinformationstjenester og sikre deres interoperabilitet. De pågældende tekniske specifikationer og standarder under ES-RIS 2021/1 svarer til de tekniske specifikationer og standarder, der kræves vedtaget i henhold til Europa-Parlamentets og Rådets direktiv 2005/44/EF (1), navnlig på følgende områder: elektroniske kortvisnings- og informationssystemer for indlandssejlads, elektronisk skibsmelding, efterretninger for skippere, fartøjssporingssystemer og kompatibiliteten af det udstyr, der er nødvendigt for anvendelsen af flodinformationstjenester.
(3)

Formålet med protokollen er at fastlægge de finansielle og tekniske regler, der gør det muligt for Vestbredden og Gazastribens Palæstinensiske Myndighed at deltage i visse EU-programmer. Den horisontale ramme, der er fastsat ved protokollen, fastlægger principperne for økonomiske, finansielle og tekniske samarbejdsforanstaltninger og giver Den Palæstinensiske Myndighed mulighed for at modtage teknisk bistand, navnlig finansiel bistand, der skal ydes af Unionen i henhold til disse programmer. Rammen finder kun anvendelse på de EU-programmer, som de relevante grundretsakter giver Den Palæstinensiske Myndighed mulighed for at deltage i. Undertegnelsen og den midlertidige anvendelse af protokollen medfører derfor ikke udøvelse af beføjelser under de forskellige sektorspecifikke politikker, der søges gennemført med programmerne, idet disse beføjelser udøves ved programmernes oprettelse.
(8)

Ifølge denne bestemmelse anses varerne, hvis den sidste bearbejdning eller forarbejdning anses for ikke at være økonomisk berettiget, for at have undergået den sidste væsentlige og økonomisk berettigede bearbejdning eller forarbejdning, som har ført til fremstilling af et nyt produkt eller udgør et vigtigt trin i fremstillingen, i det land eller territorium, hvor den største del af materialerne har oprindelse, fastlagt på grundlag af materialernes værdi.
(2)

Grækenland, Spanien og Malta har anmodet om undtagelser fra dette krav for visse opdelte data og referenceår, da de ville være nødt til at ændre deres dataindsamlingsmetoder, udvikle nye undersøgelser og metoder eller finde nye administrative kilder. Af de oplysninger, de har indsendt til Kommissionen, fremgår det, at anmodningerne er berettigede, da indsamlingen af sådanne statistikker ville medføre en uforholdsmæssig stor byrde for respondenterne i disse medlemsstater.
(6)

Den kompetente myndighed i Kina har indgivet en ansøgning om godkendelse af laboratoriet »Technical Centre for animal, plant and food inspection and quarantine of Shanghai customs«. ANSES har udarbejdet og forelagt Kommissionen en positiv evalueringsrapport for dette laboratorium dateret 5. januar 2021.
(51)

Hvad angår det frie rum eller tilflugtsstedet i M33v3-elevatoren, har teknikeren, når elevatoren er i inspektionstilstand, et arbejdsområde på mindst 1,8 m (den øverste redningsplads). Den tyske myndighed har imidlertid under Kommissionens høringsfase angivet de tre potentielle årsager til en hændelse i elevatoren, som kan føre til, at den lodrette afstand reduceres til 0,5 m i stedet for 1,8 m, når elevatoren fungerer korrekt. Blandt disse tre årsager anerkender Orona kun bremsesvigt som årsag. Selv i dette tilfælde mener Orona, at et svigt i bremserne er meget usandsynlig. Med hensyn til menneskelig fejl som årsag tog den tyske myndighed ikke hensyn til denne årsag, da den vedtog den nationale foranstaltning. I denne forbindelse forklarede Orona i sine bemærkninger af 15. januar 2019, at der ikke er noget incitament for en kvalificeret servicetekniker til at køre med elevatoren ved normal driftshastighed i stedet for ved inspektionshastighed. For at serviceteknikeren kan udføre sit arbejde, er det af afgørende betydning at have fuld kontrol over elevatorstolens bevægelse. Hvis elevatoren er i normal driftstilstand, er det ikke muligt at standse elevatoren andre steder end ved en etage for at udføre vedligeholdelsesarbejdet. Under alle omstændigheder anføres det i EN 81-1, punkt 0.3.8, at vedligeholdelsespersonalet antages at blive instrueret og arbejde i henhold til instrukserne, hvilket betyder, at det ikke reelt er forventeligt, at der køres med elevatoren med normal driftshastighed. Desuden fremgår det af den uafhængige undersøgelse, at det er yderst usandsynligt, at vedligeholdelsespersonalet bevidst ville omgå de sikkerhedsforanstaltninger, der er beskrevet i brugsanvisningen.
RÅDETS AFGØRELSE (EU) 2021/524

af 22. marts 2021

om undertegnelse på Unionens vegne af aftalen i form af brevveksling mellem Den Europæiske Union og Den Islamiske Republik Pakistan i henhold til artikel XXVIII i den almindelige overenskomst om told og udenrigshandel (GATT) 1994 vedrørende ændring af indrømmelser for alle de toldkontingenter, der er omfattet af EU-liste CLXXV, som følge af Det Forenede Kongeriges udtræden af Den Europæiske Union

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 5,

under henvisning til forslag fra Europa-Kommissionen, og

ud fra følgende betragtninger:

Den 15. juni 2018 bemyndigede Rådet Kommissionen til at indlede forhandlinger i henhold til artikel XXVIII i den almindelige overenskomst om told og udenrigshandel (GATT) 1994 om fordelingen af de toldkontingenter, der er omfattet af EU-liste CLXXV, som følge af Det Forenede Kongeriges udtræden af Unionen.

Forhandlingerne med Pakistan er afsluttet, og en aftale i form af brevveksling mellem Den Europæiske Union og Den Islamiske Republik Pakistan i henhold til artikel XXVIII i den almindelige overenskomst om told og udenrigshandel (GATT) 1994 vedrørende ændring af indrømmelser for alle de toldkontingenter, der er omfattet af EU-liste CLXXV, som følge af Det Forenede Kongeriges udtræden af Den Europæiske Union (»aftalen«) blev paraferet den 25. januar 2021.

VEDTAGET DENNE AFGØRELSE:

Der gives herved bemyndigelse til undertegnelse på Unionens vegne af aftalen i form af brevveksling mellem Den Europæiske Union og Den Islamiske Republik Pakistan i henhold til artikel XXVIII i den almindelige overenskomst om told og udenrigshandel (GATT) 1994 vedrørende ændring af indrømmelser for alle de toldkontingenter, der er omfattet af EU-liste CLXXV, som følge af Det Forenede Kongeriges udtræden af Den Europæiske Union, med forbehold af indgåelse af aftalen (1) .

Artikel 2

Formanden for Rådet bemyndiges herved til at udpege den eller de personer, der er beføjet til at undertegne aftalen på Unionens vegne.
RÅDETS AFGØRELSE (EU) 2021/515

af 22. marts 2021

om undertegnelse på Unionens vegne af aftalen i form af brevveksling mellem Den Europæiske Union og Forbundsstaten Australien i henhold til artikel XXVIII i den almindelige overenskomst om told og udenrigshandel (GATT) 1994 vedrørende ændring af indrømmelser for alle de toldkontingenter, der er omfattet af EU-liste CLXXV, som følge af Det Forenede Kongeriges udtræden af Den Europæiske Union

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 5,

under henvisning til forslag fra Europa-Kommissionen, og

ud fra følgende betragtninger:

Den 15. juni 2018 bemyndigede Rådet Kommissionen til at indlede forhandlinger i henhold til artikel XXVIII i den almindelige overenskomst om told og udenrigshandel (GATT) 1994 om fordelingen af de toldkontingenter, der er omfattet af EU-liste CLXXV, som følge af Det Forenede Kongeriges udtræden af Unionen.

Forhandlinger med Australien er afsluttet, og en aftale i form af brevveksling mellem Den Europæiske Union og Forbundsstaten Australien i henhold til artikel XXVIII i den almindelige overenskomst om told og udenrigshandel (GATT) 1994 vedrørende ændring af indrømmelser for alle de toldkontingenter, der er omfattet af EU-liste CLXXV, som følge af Det Forenede Kongeriges udtræden af Den Europæiske Union (»aftalen«) blev paraferet den 18. december 2020.

VEDTAGET DENNE AFGØRELSE:

Der gives herved bemyndigelse til undertegnelse på Unionens vegne af den aftale i form af brevveksling mellem Den Europæiske Union og Forbundsstaten Australien i henhold til artikel XXVIII i den almindelige overenskomst om told og udenrigshandel (GATT) 1994 vedrørende ændring af indrømmelser for alle de toldkontingenter, der er omfattet af EU-liste CLXXV, som følge af Det Forenede Kongeriges udtræden af Den Europæiske Union, med forbehold af indgåelse af aftalen (1) .

Artikel 2

Formanden for Rådet bemyndiges herved til at udpege den eller de personer, der er beføjet til at undertegne aftalen på Unionens vegne.
RÅDETS AFGØRELSE (EU) 2021/516

af 22. marts 2021

om undertegnelse på Unionens vegne af aftalen i form af brevveksling mellem Den Europæiske Union og Republikken Indonesien i henhold til artikel XXVIII i den almindelige overenskomst om told og udenrigshandel (GATT) 1994 vedrørende ændring af indrømmelser for alle de toldkontingenter, der er omfattet af EU-liste CLXXV, som følge af Det Forenede Kongeriges udtræden af Den Europæiske Union

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 5,

under henvisning til forslag fra Europa-Kommissionen, og

ud fra følgende betragtninger:

Den 15. juni 2018 bemyndigede Rådet Kommissionen til at indlede forhandlinger i henhold til artikel XXVIII i den almindelige overenskomst om told og udenrigshandel (GATT) 1994 om fordelingen af de toldkontingenter, der er omfattet af EU-liste CLXXV, som følge af Det Forenede Kongeriges udtræden af Unionen.

Forhandlingerne med Indonesien er afsluttet, og en aftale i form af brevveksling mellem Den Europæiske Union og Republikken Indonesien i henhold til artikel XXVIII i den almindelige overenskomst om told og udenrigshandel (GATT) 1994 vedrørende ændring af indrømmelser for alle de toldkontingenter, der er omfattet af EU-liste CLXXV, som følge af Det Forenede Kongeriges udtræden af Den Europæiske Union (»aftalen«) blev paraferet den 28. januar 2021.

VEDTAGET DENNE AFGØRELSE:

Der gives herved bemyndigelse til undertegnelse på Unionens vegne af aftalen i form af brevveksling mellem Den Europæiske Union og Republikken Indonesien i henhold til artikel XXVIII i den almindelige overenskomst om told og udenrigshandel (GATT) 1994 vedrørende ændring af indrømmelser for alle de toldkontingenter, der er omfattet af EU-liste CLXXV, som følge af Det Forenede Kongeriges udtræden af Den Europæiske Union med forbehold af indgåelse af nævnte aftale (1) .

Artikel 2

Formanden for Rådet bemyndiges herved til at udpege den eller de personer, der er beføjet til at undertegne aftalen på Unionens vegne.
1.1.

Definition af hovedkvarterer, hvis ekstraomkostninger finansieres i fællesskab: a) Hovedkvarter (HQ): hovedkvarter, kommando- og støtteelementer som godkendt i operationsplanen (OPLAN) b) Operativt hovedkvarter (OHQ): statisk hovedkvarter uden for indsatsområdet for den øverstbefalende for operationen, som er ansvarligt for opbygningen, indsættelsen, opretholdelsen og hjemkaldelsen af en EU-styrke. Definitionen af fælles udgifter til et OHQ for en operation finder også anvendelse på Generalsekretariatet for Rådet, EU-Udenrigstjenesten, herunder Den Militære Planlægnings- og Gennemførelseskapabilitet, og faciliteten, i det omfang disse bidrager direkte til den pågældende operation c) Styrkehovedkvarter (FHQ): hovedkvarter for en EU-styrke, der er deployeret i indsatsområdet for en militæroperation med udøvende beføjelser d) Missionsstyrkehovedkvarter (MFHQ): hovedkvarter for en EU-styrke, der er deployeret i indsatsområdet for en militærmission uden udøvende beføjelser e) Enhedskommandohovedkvarter (CCHQ): hovedkvarter for den øverstbefalende for en EU-enhed, der er deployeret med henblik på operationen (dvs. øverstbefalende for luft-, land- eller søstyrker eller andre specialstyrker, som det kan anses for nødvendigt at udpege afhængigt af operationens art).
(2)

Covid-19-udbruddet og de ekstraordinære foranstaltninger, som Estland har gennemført for at dæmme op for udbruddet og de socioøkonomiske og sundhedsrelaterede konsekvenser heraf, forventes at få dramatiske følger for de offentlige finanser. Ifølge Kommissionens efterårsprognose 2020 forventedes Estland at have et offentligt underskud og en offentlig gæld på henholdsvis 5,9 % og 17,2 % af bruttonationalproduktet (BNP) ved udgangen af 2020. Ifølge Kommissionens mellemliggende vinterprognose 2021 forventes Estlands BNP at være faldet med 2,9 % i 2020.
(12)

For at undgå forstyrrende virkninger bør Det Forenede Kongerige gives tilladelse til for så vidt angår Nordirland at anvende den særlige foranstaltning uden afbrydelse. Den tilladelse, der anmodes om, bør derfor gives med virkning fra den 1. januar 2021 i umiddelbar forlængelse af ordningen i medfør af gennemførelsesafgørelse (EU) 2018/1918 —
(4)

I overensstemmelse med artikel 5, stk. 3, i forordning (EU) nr. 1163/2014 (ECB/2014/41) bør der også tages højde for eventuelle gebyrer vedrørende tidligere gebyrperioder, som ikke kunne inddrives, modtagne rentebetalinger i overensstemmelse med artikel 14 og visse andre modtagne eller tilbagebetalte beløb i overensstemmelse med artikel 7, stk. 3, i den forordning, i forbindelse med fastsættelsen af de årlige omkostninger. I overensstemmelse med overgangsordningerne for gebyrperioden 2020, som er fastsat i artikel 17a i forordning (EU) nr. 1163/2014 (ECB/2014/41), tages et eventuelt overskud eller underskud fra gebyrperioden 2019, som fastsættes ved at fratrække de faktiske påløbne årlige omkostninger for den gebyrperiode fra de anslåede årlige omkostninger, der er opkrævet for den gebyrperiode, i betragtning ved fastsættelsen af de årlige omkostninger for gebyrperioden 2020.
(3)

Covid-19-pandemien og den økonomiske afmatning som følge heraf har haft alvorlige konsekvenser for den civile luftfartsindustri, hvis virksomhed trues af kortsigtede likviditetsproblemer hos luftfartsoperatører og hos købere af nye fly og motorer. I lyset af den nuværende økonomiske afmatning og dens udvikling samt for at mindske de alvorlige konsekvenser heraf bør Unionen foreslå en fælles holdning om midlertidig udskydelse af tilbagebetaling af lånehovedstole for købere af nye luftfartøjer og motorer (»den foreslåede fælles holdning«).
(3)

Det nationale program for bekæmpelse af salmonella hos avlsflokke af Gallus gallus forelagt af Finland blev godkendt ved Kommissionens beslutning 2006/759/EF (4), det nationale program for bekæmpelse af salmonella hos flokke af æglæggende høner af Gallus gallus forelagt af Finland blev godkendt ved Kommissionens beslutning 2007/848/EF (5), det nationale program for bekæmpelse af salmonella hos flokke af slagtekyllinger af Gallus gallus forelagt af Finland blev godkendt ved Kommissionens beslutning 2008/815/EF (6) og det nationale program for bekæmpelse af salmonella hos kalkuner forelagt af Finland blev godkendt ved Kommissionens beslutning 2009/771/EF (7).
BILAG

Bilag 1, UDGAVE 1, omslagets side 2: TIR-carnetformular, nr. 5 i »règles relatives à l’utilisation du carnet TIR«

Erstat quatre med huit

Bilag 1, UDGAVE 1, omslagets side 3: TIR-carnetformular udgave 1, nr. 5, af »rules regarding the use of the TIR Carnet«

Erstat four med eight

Bilag 1, UDGAVE 1, side 5 (hvid) i TIR-carnetformular, blad nr. 1

Erstat det eksisterende blad nr. 1 med (1)

Bilag 1, UDGAVE 1, side 6 (grøn) i TIR-carnetformular udgave 1, blad nr. 2

Erstat det eksisterende blad nr. 2 med (2)

Bilag 1, UDGAVE 2, omslagets side 2: TIR-carnetformular, nr. 5 i »règles relatives à l’utilisation du carnet TIR«

Erstat quatre med huit

Bilag 1, UDGAVE 2, omslagets side 3: TIR-carnetformular udgave 1, nr. 5, af »rules regarding the use of the TIR Carnet«

Erstat four med eight

Bilag 1, UDGAVE 2, side 12 (hvid) i TIR-carnetformular, blad nr. 1

Erstat det eksisterende blad nr. 1 med (3)

Bilag 1, UDGAVE 2, side 13 (grøn) i TIR-carnetformular, blad nr. 2

Erstat det eksisterende blad nr. 2 med (4)

(1) Se side 2 i dette dokument.

(2) Se side 3 i dette dokument.

(3) Se side 4 i dette dokument.

(4) Se side 5 i dette dokument.
(5)

I henhold til gennemførelsesafgørelse (EU) 2018/1479 (3) er godkendelsen af sulfurylfluorid til anvendelse i biocidholdige produkter af produkttype 8 blevet udsat til den 30. juni 2021, hvilket svarer til udløbsdatoen for godkendelsen af sulfurylfluorid til anvendelse i biocidholdige produkter af produkttype 18 i henhold til Kommissionens direktiv 2009/84/EF (4), for at give tilstrækkelig tid til at behandle ansøgningen. Den kompetente vurderingsmyndighed har imidlertid endnu ikke afsluttet behandlingen og har endnu ikke forelagt agenturet sin vurderingsrapport og konklusionerne af sin vurdering.
(5)

En teknisk arbejdsgruppe bestående af ICCO-medlemmer fra både producent- og eksportlande har været involveret i et omfattende arbejde med henblik på at fremsætte konkrete forslag til ændring af ICA. ICCO-medlemmerne blev opfordret til at fremsætte forslag til indledning af denne tekniske analyse, hvilket Unionen også blev. Det er nødvendigt for ICC at indlede forhandlinger om en delvis revision af ICA i god tid inden udløbet af ICA's gyldighedsperiode, dvs. den 30. september 2022, under vejledning fra De Forenede Nationers Konference for Handel og Udvikling (UNCTAD). Alle de dele af ICA, der skal tages op til revision, skal gøres til genstand for formelle forhandlinger. Sådanne forhandlinger skal afsluttes senest den 30. september 2022.
(2)

Målene for initiativet er beskrevet som følger: »Som europæiske studerende og fremtidige offentligt ansatte mener vi, at udveksling ikke bør ophøre, når studierne er afsluttet. Vi foreslår derfor, at der oprettes et udvekslingsprogram for offentligt ansatte (CSEP), dvs. et udvekslings- og uddannelsesprogram for offentligt ansatte i Den Europæiske Unions medlemsstater. Formålet med dette »Erasmus for offentligt ansatte« er at tilbyde offentligt ansatte fra EU's medlemsstater mulighed for at få erhvervserfaring i en lignende offentlig institution i en anden medlemsstat i en periode på 2-12 måneder. I løbet af udvekslingen skal offentligt ansatte fortsat kunne modtage løn fra deres hjemland, som EU yder kompensation for, hvis lønnen er lavere end for en tilsvarende stilling i værtslandet. CSEP skal styrke arbejdskraftens frie bevægelighed i EU, fremme udveksling af bedste praksis mellem de offentlige institutioner og forbedre forbindelserne mellem medlemsstaterne. Desuden skal CSEP hjælpe offentligt ansatte med at håndtere nogle af de mange udfordringer, de støder på i arbejdsrelationerne med deres kolleger rundt om i Europa. Med CSEP lægges kimen til et nyt sammenhold, skabt af borgere for borgere, takket være offentligt ansatte.«
(2)

Deltagerne i arrangementet blev på deres 145. møde, som fandt sted den 17. november 2020, enige om ved skriftlig procedure at vedtage en afgørelse om at ændre arrangementet for at øge den offentlige støtte til eksportkreditter i form af lokale omkostninger.
(3)

I et bilag findes der yderligere oplysninger om initiativet. Initiativet foreslår navnlig, at virksomhedernes ansatte frivilligt kan deltage i vedligeholdelsen af taghaverne, og at medlemsstaterne kan tilskynde virksomheder til at deltage aktivt i projekterne ved at indrømme en skattegodtgørelse ved udgangen af hvert skatteår. Bilaget indeholder også en liste over de forventede fordele for miljøet og for virksomhederne selv. Taghaverne vil 1) bidrage til at forbedre luftkvaliteten 2) bidrage til bekæmpelse af klimaændringer 3) føre til energibesparelser 4) forbedre vandfiltrering og vandbinding og 5) bidrage til levesteder for dyr og planter. De berørte virksomheder vil drage fordel i form af et godt omdømme, motiveret personale og skattefordele.
(15)

I overensstemmelse med artikel 7, stk. 2, i forordning (EF) nr. 88/97 bør fritagelsen have virkning fra datoen for modtagelsen af anmodningen. Toldskylden for den udvidede told fra de parter, der anmodede om fritagelse, bør derfor anses for at være ophørt fra samme dato.